《和新篁韵》
宋代·卫宗武

竹君清绝润於玉，谱牒出自淇之澳。
移根分种置吾庐，才隔樊墙即家塾。
塾之所有无非书，师友摛文剪其芜。
此君儿郎趣亦雅，骈头相过纷铺舒。
鲜鲜绿色照邺架，骎骎宗祖可方驾。
钩章题品得骚翁，倍使新篁长光价。
矛甲鏦鏦看击云，未逊六千君子军。
琅玕一一如椽大，此中更有风月存。
巨细何异公领孙，低昂尤若主承宾。
有宾如君诚可人，西窗六月暑如焚。
会见为君涤除势恼来凉薰。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。